04003461204940008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 346 

12 Απριλίου 1994 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στην κοινότητα Κανα¬ 
λιού Ν. Πρέβεζας . 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση στο δρόμο Πύργου - Κατα- 
κόλου Ν. Ηλείας τμήμα εργοστάσιο πιάτων - σιδηρο¬ 
δρομική γραμμή . 2 

ΑΝΑΚΟΙΝΩΣΕΙΣ 

Παρακατάθεση αποζημιώσεων ακινήτων που έχουν 


απαλλοτριωθεί για τη βελτίωση της Ε.Ο. Σταυρού - 
Λαυρίου. 3 

Παρακατάθεση αποζημιώσεων ακινήτων που έχουν 
απαλλοτριωθεί για τη διάνοιξη της Ε.Ο. Σταυρού - 
Λαυρίου στο τμήμα από χ.θ. 8+129 μέχρι τη χ.θ. 
10+265. 4 


Παρακατάθεση αποζημίωσης για ακίνητα που έχουν 
απαλλοτριωθεί με την απόφαση 1020275/1017/ 
0010/2.3.1993 ΦΕΚ 239/17.3.93 τ. Δ' των 
Υπουργών Οικονομικών και ΠΕ.ΧΩ.Δ.Ε. για τη βελ¬ 
τίωση διαπλάτυνση της Ν.Ε.Ο. Κρήτης αριθ. 90 με 
τη διάνοιξη της συνδετήριας οδού κόμβου Μεσσαρά 
με τον Λιμένα Ηρακλείου, τμήμα από Εφόδου κ.λπ. 5 

Ανακοίνωση παρακατάθεσης αποζημίωσης ακινήτων 
που απαλλοτριώθηκαν αναγκαστικά για την επέ¬ 
κταση χώρου στο Δημοτικό Σχολείο Απιδιάς Ν. Λα¬ 
κωνίας για την ανέγερση Νηπιαγωγείου. 6 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός των 
ορίων περιοχή του Δήμου Βελβεντού Ν. Κοζάνης 
(θέση Αγία Τριάδα). 7 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 731 (1) 

Κήρυξη αναδασωτέας έκτασης στην κοινότητα Καναλιού 
Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55, περί διοικητικής απο¬ 
κέντρωσης, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των 

δασών και δασικών εν γένει εκτάσεων της χώρας» και συ¬ 
γκεκριμένα: . 

α. Του άρθρου 41 παρ. 1 

β. Του άρθρου 38 παρ. 1 

4. Τις αριθ. 160417/8.7.1980 και 182447/24.9.1980 
Διαταγές του Υπ. Γεωργίας. 

5. Την αριθ. 354/1994 πρόταση της Διεύθυνσης Δασών 
Πρέβεζας, για κήρυξη αναδασωτέας της αναφερόμενης 
στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση της δασικής βλάστησης που καταστράφηκε από 
παράνομη αποψίλωση την έκταση των (575) μ 2 που βρί¬ 
σκεται στη θέση «Βίγλα» περιφέρειας Καστροσυκιάς Κοι- 
νότ. Καναλιού του Νομού Πρέβεζας και προσδιορίζεται 
από τα στοιχεία Α-Β-Γ-Δ-Ε-Ζ-Η-θ-Ι-Α όπως φαίνονται 
στο συνημμένο διάγραμμα, το οποίο αποτελεί αναπόσπα¬ 
στο μέρος της αποφάσεως αυτής και έχει όρια: 

Ανατολικά: Κατεχόμενη κοινοτική έκταση. 

Δυτικά: Κοινοτική δασική έκταση. 

Βόρεια: Κοινοτική δασική έκταση. 

Νότια: Κατεχόμενη κοινοτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 31 Μαρτίου 1994 

Ο Νομάρχης 
ΦΙΛ. ΤΣΟΥΜΑΝΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1986 (2) 

Αναγκαστική απαλλοτρίωση στο δρόμο Πύργου - Κατακό- 

λου Ν. Ηλείας τμήμα εργοστάσιο πιάτων - σιδηροδρο¬ 
μική γραμμή. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών 
απαλλοτριώσεων όπως συμπληρώθηκε με το άρθρο 95 
του Ν. 1892/90 (ΦΕΚ 101/τ.Α'/31.7.90) σε συνδυασμό 
με το Ν. 653/77 και το Π.Δ. 929/79 περί εκτελέσεως του 
άρθρου 1 του Ν. 653/77. 

2. Τις διατάξεις του Ν. 2052/92 και ειδικότερα την παρ. 
14 εδάφιο γ του άρθρου 4 που αντικαθιστά την παρ. 10 
του άρθρου 62 του Ν. 947/79. 

3. Την με αριθ. 1985/23.3.94 διαπιστωτική απόφασή 
μας ότι έχει εφαρμογή το άρθρο 1 του Ν. 653/77 στο 
τμήμα εργοστάσιο πιάτων - σιδηροδρομική γραμμή του 
επαρχιακού δρόμου Πύργου Κατακόλου. 

4. Τις διατάξεις του Β.Δ. 139/71 περί αρμοδιότητος των 
Νομαρχών προς κήρυξη αναγκαστικών απαλλοτριώ¬ 
σεων. 

5. Την 24608/92 απόφασή μας περί μεταβιβάσεως αρ¬ 
μοδιοτήτων στους Προϊσταμένους των Δημοσίων Υπηρε¬ 
σιών. 

6. Το κτηματολογικό διάγραμμα και πίνακα ιδιοκτητών 
που συντάχθηκαν από την τοπογραφική Υπηρεσία της Νο¬ 
μαρχίας, ελέγχθηκαν και συμπληρώθηκαν από τον Τοπ. 
Μηχ. της ΔΤΥΝ Ηλείας Νικ. Μπούλιαρη και θεωρήθηκαν 
από τον αναπληρωτή Δ/ντή Τ.Υ. Ιωάννη Ρουσσάκη. 

7. Τη σύμφωνη γνώμη του Συμβουλίου του Ν.Τ. Ηλείας 
που διατυπώθηκε στο υπ’ αριθ. 6/1994 πρακτικό αυτό, 
αποφασίζουμε: 

Την αναγκαστική απαλλοτρίωση για λόγους Δημόσιας 
ωφέλειας, τμημάτων των παρόδιων ιδιοκτησιών του δρό¬ 
μου Πύργου - Κατακόλου, τμήμα από εργοστάσιο πιάτων 
έως σιδηροδρομική γραμμή, με σκοπό τη διαπλάτυνση και 
βελτίωση της χαράξεως του δρόμου, όπως φαίνεται στο 
τοπογραφικό διάγραμμα που συντάχθηκε από την τοπο- 
γραφική υπηρεσία της Νομαρχίας, ελέγχθηκε και συμπλη¬ 
ρώθηκε από τον Τοπογράφο Μηχανικό της Νομαρχίας 
Ηλείας Νικ. Μπούλιαρη και θεωρήθηκε από το Δ/ντή Τ.Υ. 
Ν. Ηλείας Σωτήρη Στεφανάτο. 

Το σύνολο της απαλλοτριουμένης εκτάσεως είναι 
34.128 τ.μ. 

Στην απαλλοτριουμένη έκταση προβάλλουν δικαιώματα 
κυριότητας οι παρακάτω: 

1. Διονυσία Συλλαϊδοπούλου 

2. Αντώνιος Χατζηδάκης 

3. Δημήτριος Παναγούλιας κ.λπ. 

Η αναγκαστική απαλλοτρίωση γίνεται για το Δημόσιο και 
θα βαρύνει τις πιστώσεις του Ν.Τ. Ηλείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 23 Μαρτίου 1994 

.· Ο Νομάρχης 

ΓΕΩΡΓ. ΜΠΡΕΓΙΑΝΝΗΣ 


ΑΝΑΚΟΙΝΩΣΕΙΣ 

Αριθ. Δ12/δ/0/ 32295 (3) 

Παρακατάθεση αποζημιώσεων ακινήτων που έχουν απαλ¬ 
λοτριωθεί για τη βελτίωση της Ε.Ο. Σταυρού - Λαυρίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του Ν. Δ/τος 797/71 «Περί Αναγκαστι¬ 
κών Απαλλοτριώσεων» (ΦΕΚ 1Α/71). 

2) Την εξουσιοδοτική απόφαση του Υπουργού ΠΕΧΩΔΕ 
Δ17α/01/79/Φ.2.2.1724.8.1989 ΦΕΚ. 666/6.9.1989 
τ. Β'. 

3) Τον πίνακα παρακατάθεσης των αποζημιώσεων με 
ημερομηνία 14.2.1991 που καθορίστηκε με την απόφαση 
11333/22.11.89 του Εφετείου Αθηνών για ακίνητα που 
απαλλοτριώθηκαν με την κ.υ.α. Οικονομικών και Δημ. Έρ¬ 
γων Δ. 5000/5702/10.11.1976 τ. Δ’ ΦΕΚ 
395/24.11.1976 τ.Δ' για τη βελτίωση της Ε.Ο. Σταυρού - 
Λαυρίου. 

4) Τις διατάξεις του Π.Δ. 69/88 «Περί Οργανισμού της 
Γ.Γ.Δ.Ε.» ΦΕΚ 28Α/88, ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα, ότι η αποζημίωση των εκτά¬ 
σεων που έχουν απαλλοτριωθεί και των επικειμένων τους 
όπως σημειώνονται στα σχετικά στοιχεία προδικασίας, 
έχει κατατεθεί στο Ταμείο Παρακαταθηκών και Δανείων, 
ύστερα από συμψηφισμό των δικαιωμάτων και των υπο¬ 
χρεώσεων και με την έκδοση του γραμματίου παρακατα¬ 
θήκης 2281/29.3.1994 για συνολικό ποσό δρχ. 
65.917.900. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
μόνο στα πρόσωπα που θα αναγνωριστούν δικαιούχοι. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 31 Μαρτίου 1994 

Με εντολή Υπουργού 

Ο Διευθυντής 
ΚΩΝ.ΔΕΣΥΠΡΗΣ 

-♦- 

Αριθ. Δ12/δ/0/32296 (4) 

Παρακατάθεση αποζημιώσεων ακινήτων που έχουν απαλ¬ 
λοτριωθεί για τη διάνοιξη της Ε.Ο. Σταυρού - Λαυρίου 

στο τμήμα από χ.θ. 8+129 μέχρι τη χ.θ. 10+265. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του Ν. Δ/τος 797/71 «Περί Αναγκαστι¬ 
κών Απαλλοτριώσεων» (ΦΕΚ 1Α/71). 

2) Την εξουσιοδοτική απόφαση του Υπουργού ΠΕΧΩΔΕ 
Δ17α/01 /79/Φ.2.2.1 ./24.8.1989 ΦΕΚ. 666/6.9.1989 
τ. Β’. 

3) Τον πίνακα παρακατάθεσης των αποζημιώσεων με 
ημερομηνία 2.12.1993 που καθορίστηκε με την απόφαση 
5154/92 του Εφετείου Αθηνών για ακίνητα που απαλλο¬ 
τριώθηκαν με την κ.υ.α. Οικονομικών και ΠΕΧΩΔΕ 



3098 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1018376/829/0010/15.2.89 ΦΕΚ. 129/89 τ. Δ' για τη 
διάνοιξη της Ε.Ο. Σταυρού - Λαυρίου στο τμήμα από χ.θ. 
8+129 μέχρι τη χ.θ. 10+265. 

4) Τις διατάξεις του Π.Δ. 69/88 «Περί Οργανισμού της 
Γ.Γ.Δ.Ε.» ΦΕΚ 28Α/88, ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα, ότι η αποζημίωση των εκτά¬ 
σεων που έχουν απαλλοτριωθεί και των επικειμένων τους 
όπως σημειώνονται στα σχετικά στοιχεία προδικασίας, 
έχει κατατεθεί στο Ταμείο Παρακαταθηκών και Δανείων, 
ύστερα από συμψηφισμό των δικαιωμάτων και των υπο¬ 
χρεώσεων και με την έκδοση του γραμματίου παρακατα¬ 
θήκης 2279/29.3.1994 για συνολικό ποσό δρχ. 
13.254.000. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
μόνο στα πρόσωπα που θα αναγνωριστούν δικαιούχοι. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 31 Μαρτίου 1994 
Με εντολή Υπουργού 

Ο Διευθυντής 
ΚΩΝ. ΔΕΣΥΠΡΗΣ 

-♦- 

Αριθ. Δ12α/φ52Η/32164 (5) 

Παρακατάθεση αποζημιίωσης για ακίνητα που έχουν 
απαλλοτριωθεί με την απόφαση 1020275/1017/ 
0010/2.3.1993 ΦΕΚ 239/17.3.93 τ. Δ’ των Υπουρ¬ 
γών Οικονομικών και ΠΕ.ΧΩ.Δ.Ε. για τη βελτίωση δια- 
πλάτυνση της Ν.Ε.Ο. Κρήτης αριθ. 90 με τη διάνοιξη 
της συνδετήριας οδού κόμβου Μεσσαρά με το Λιμένα 
Ηρακλείου, τμήμα από Εφόδου κ.λπ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του Ν. Δ/τος 
797/71 «για αναγκαστικές απαλλοτριώσεις» (ΦΕΚ 1/ 
1.1.1971 τ. Δ'). 

2) Τις διατάξεις του Π. Δ/τος 69/8.2.1988 «για τον ορ¬ 
γανισμό της Γενικής Γραμματείας Δημοσίων Έργων» 
(ΦΕΚ 28/16.2.88 τ. Α'). 

3) Τον πίνακα παρακατάθεσης των αποζημιώσεων κατά 
ιδιοκητσία με ημερομηνία 16.2.1994 όπως έχει συνταχθεί 
σε εκτέλεση της απόφασης 467/6014/51/26.11.93 Μον. 
Πρωτ. Ηρακλείου. 

4) Την εξουσιοδοτική απόφαση του Υουργού ΠΕ.¬ 
ΧΩ.Δ.Ε. Δ17α/01 /79/24.8.89 ΦΕΚ 666/1989 τ. Δ' ειδο¬ 
ποιούμε τα πρόσωπα που έχουν ή αξιώνουν εμπράγματα 
δικαιώματα στα ακίνητα που έχουν απαλλοτριωθεί με την 
απόφαση που αναφέρεται στο θέμα ότι, η αποζημίωση 
των εκτάσεων και των επικειμένων τους, όπως σημειώνο¬ 
νται στα σχετικά κτηματολόγια, έχει κατατεθεί στο Γρα¬ 
φείο Παρ/κών Α' ΔΟΥ Ηρακλείου με την έκδοση του 
γραμματίου παρακταθήκης 54152/4.3.1994 συνολικού 
ποσού 617.657.150 δραχμών. 


Η αποζημίωση έχει κατατεθεί υπέρ των φερομένων ως 
ιδιοκητών κατά τις ενδείξεις των σχετικών κτηματολογίων 
σε συνδυασμό με τις ενδείξεις της καθοριστικής των απο¬ 
ζημιώσεων απόφασης και θα καταβληθεί στα πρόσωπα 
που θα αναγνωρισθούν δικαιούχοι με απόφαση του Μονο¬ 
μελούς Πρωτοδικείου της περιφέρειας των ακινήτων. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 29 Μαρτίου 1994 

Με εντολή Υπουργού 
Η Τμηματάρχης 

Π. ΑΘΑΝΑΣΑΚΟΠΟΥΛΟΥ 

-♦- 

Αριθ. 806/94 (6) 

Ανακοίνωση παρακατάθεσης αποζημίωσης ακινήτων που 
απαλλοτριώθηκαν αναγκαστικά για την επέκταση χώ¬ 
ρου στο Δημοτικό Σχολείο Απιδιάς Ν. Λακωνίας για την 
ανέγερση Νηπιαγωγείου. 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΝΟΜΑΡΧΙΑΚΟΥ ΤΑΜΕΙΟΥ 

Σύμφωνα μτα τά άρθρα 7 και 8 του Ν. Δ/τος 797/71 
«περί αναγκαστικών απαλλοτριώσεων» γνωστοποιούμε: . 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με την 
Π 4995/1976/3.9.1985 κοινή Υπουργική Απόφαση 
Υπουργών ΥΠΕΠΘ και Οικονομικών (ΦΕΚ 
685/13.11.1985 τ. Δ') απόφασή μας με την οποία κηρύ¬ 
χθηκε αναγκαστικά απαλλοτριωτέα έκταση 417 τετραγω¬ 
νικών μέτρων για επέκταση χώρου στο Δημοτ. Σχολείο 
Απιδιάς για ανέγερση Νηπιαγωγείου. 

β) Τους ενυπόθηκους δανειστές και τους τρίτους διεκ¬ 
δικητές των ακινήτων αυτών, ότι η αποζημίωση της εδαφι¬ 
κής επιφάνειας και των επικειμένων της, όπως περιγρά- 
φονται στο σχετικό κτηματολογικό διάγραμμα και πίνακα 
της Μηχανικού Βασιλ. Τζανετέα που θεωρήθηκε από τον 
Δ/ντή ΤΥ Ν. Λακωνίας Γ. Κοτσιώνη καθορίστηκε με την 
487/1992 απόφαση καθορισμού οριστικής τιμής του Εφε- 
τείου Ναυπλίου έχει κατατεθεί στο Ταμείο Παρακαθηκών 
και Δανείων. 

Σχετικά έχει εκδοθεί το 3121 /28.2.1994 γραμμάτιο συ- 
στάσεως παρακαταθήκης ποσού δρχ. ενός εκατομμυρίου 
ενενήντα δύο χιλιάδων οχτακοσιών (δρχ. 1.092.800). 

Η αποζημίωση θα δοθεί στους δικαιούχους που έχουν 
αναγνωρισθεί σύμφωνα με το Νόμο. 

Η αποζημίωση θα δοθεί στους δικαιούχους που έχουν 
αναγνωρισθεί σύμφωνα με το Νόμο. 

Η παρούσα να δημοσιευθεί στην Εφημερίδα της Κυβερ- 
νήσεως. 

Σπάρτη, 28 Μαρτίου 1994 
Ο Πρόεδρος 

ΓΕΩΡΓΙΟΣ ΣΩΤ. ΚΑΝΕΛΛΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 736/93 (7) 

Έγκριση τοπικού ρυμοτομικού σχεδίου στην εκτός των 

ορίων περιοχή του Δήμου Βελβεντού Ν. Κοζάνης (θέση 

Αγία Τριάδα). 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1 .Τις διατάξεις του Ν. 1337/83 (ΦΕΚ 33Δ) και ειδικώ- 
τερα το άρθρο 26 άπως αντικαταστάθηκε με την παρ. 13 
του άρθρου 8 του Ν. 1512/85. 

2. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα, τροποποιήθηκαν και συμπληρώθη¬ 
καν. 

3. Τις διατάξεις του Ν. 1577/85 (ΦΕΚ 210/Α) «περί 
ΓΟΚ». 

4. Τις διατάξεις του Α.Ν. 314/1968 (ΦΕΚ 97Α) όπως 
τροποποιήθηκαν και συμπληρώθηκαν με το υπ’ αριθμ. 
1018/71 Ν. Δ/γμα (ΦΕΚ 220Α) και με το Ν. 1577/85 
(ΦΕΚ 210Α). 

5. Το Π.Δ. 183/86 (ΦΕΚ 70/Α/5.6.86) για την έγκριση 
τροποποιήσεων καο όρων δόμησης από τους Νομάρ¬ 
χες. 

6. Το υπ’ αριθμ. Δ521 /17.2.1993 έγγραφο του Δασαρ¬ 
χείου Κοζάνης στο οποίο βεβαιώνεται ότι η έκταση για την 
οποία θα εγκριθεί τοπικό ρυμοτομικό δεν είναι δασική 
έκταση. 

7. Την Κοινή Υπουργική Απόφαση Γ4Δ/15883/1903/ 
18.2.87 (ΦΕΚ 142/Β/15.3.88). 

8. Τον Νόμο 1735/87 άρθρο 22 παρ. 7. 

9. Τις υπ’ αριθμ. 488/91 και 489/91 Αποφάσεις του 
Συμβουλίου Επικράτειας. 

10. Την υπ’ αριθμ. 144/92 γνωμοδότηση του Δημοτικού 
Συμβουλίου Βελβεντού. 

11. Την υπ’ αριθμ. 20/19.2.1993 γνωμοδότηση του 
Συμβουλίου ΠΕΧΩΔΕ. 

12. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του οικείου ΟΤΑ, αποφασίζουμε: 

Εγκρίνεται το τοπικό ρυμοτομικό σχέδιο στην εκτός των 
ορίων περιοχή του Δήμου Βελβεντού, στην θέση Αγία 
Τριάδα με τον καθορισμό χώρων κατασκηνώσεων και με 
τους παρακάτω όρους και περιορισμούς δόμησης: 

1) Ποσοστό κάλυψης των οικοπέδων σε κάθε Ο.Τ. 70%. 
2) Συντελεστή δόμησης σε κάθε Ο.Τ. 0,8. 3) Μέγιστο 
ύψος κτιρίων 8.00 μ. 4) Πάνω από το μέγιστο επιτρεπό¬ 
μενο ύψος των κτιρίων επιβάλλεται η κατασκευή στέγης 
με κλίση όχι μεγαλύτερη του 35%. 5) ΕλάχισΤες αποστά¬ 
σεις των κτιρίων από τα όρια των οικοπέδων 2,50 μ. 6) Η 
περίφραξη των οικοπέδων θα είναι συμπαγής για τουλάχι¬ 
στον 0,40 έως 1.00 μ. Το δε μέγιστο ύψος της περίφρα- 
ξης μέχρι 2.50 μ. 7) Η απόσταση των κτισμάτων από τα 
όρια του γηπέδου ΑΒΓ...ΠΡΑ να είναι μεγαλύτερη ή ίση 
των 10.0 μ. 

Επί πλέον των παραπάνω επιβάλλονται οι εξής ΕΙΔΙΚΟΙ 
ΟΡΟΙ ΔΟΜΗΣΗΣ. 

1. Τα κουφώματα των κτιρίων θα είναι ξύλινα (ταμλα- 
δωτά ή καρφωτά) και τα εξωτερικά μονόχρωμα και ομοιό- 
χρωμα. 

2. Επιτρέπεται η τοποθέτηση σιδηρών κιγκλιδωμάτων 


ασφαλείας απλής μορφής στα εξωτερικά κουφώματα των 
κτιρίων. 

3. Η στέγη θα είνα ξύλινη κεραμοσκεπής με βυζαντινά ή 
ρωμαϊκά κεραμίδια με προεξοχή από τις όψεις του κτιρίου 
40 εκ. μέχρι 60 εκ. 

4. Πάνω από το επιτρεπόμενο ύψος της οικοδομής απα¬ 
γορεύεται οποιαδήποτε κατασκευή εκτός από τη στέγη, 
καπνοδόχο και αεραγωγούς. Οι εξαιρούμενες αυτές κατα¬ 
σκευές επιβάλλεται να έχουν διαστάσεις και κλίσεις από¬ 
λυτα σύμφωνα με τα παραδοσιακά πρότυπα. 

5. Επιτρέπεται η κατασκευή εξωστών ανοικτών ή καλυ¬ 
πτόμενων σύμφωνα με την κρίση της Ε.Ε.Π.Α.Ε. σε πρό¬ 
βολο μεγίστου πλάτους 1.50 μ. και όχι μεγαλύτερο από τα 
2/3 του πλάτους της όψης. 

6. Επιτρέπεται η κατασκευή περιμετρικών ημιυπαιθρίων 
χώρων στον ισόγειο χώρο των κτιρίων όταν κατασκευάζο¬ 
νται σύμφωνα με τα παραδοσιακά πρότυπα. 

7. Οι εξώστες τωνπλαγίων και πίσω όψεων επιτρέπεται 
να απέχουν 1.00 μ. από τα όρια των οικοπέδων και 2.00 μ. 
από τα όμορα κτίρια. 

8. Οι εξώστες μπορούν να προεξέχουν από την οικοδο¬ 
μική γραμμή 50 εκ. όταν απέχουν από την τελική στάθμη 
του εδάφους 3.00 μ. 

9. Τα κιγκλιδώματα των εξωστών πρέπει να είναι ξύλινα 
ή σιδηρά σύμφωνα με τις υποδείξεις της Ε.Π.Α.Ε. 

10. Οι παραπάνω εξώστες δεν προσμετρώνται στον συ¬ 
ντελεστή δόμησης. 

11. Απαγορεύεται η δημιουργία ΡΙΙ.ΟΤΙ8. 

12. Απαγορεύεται η ανάρτηση φωτεινών επιγραφών ή 
διαφημίσεων. Είναι δυνατή η περιορισμένη τοποθέτηση 
αυτών μετά από έγκριση της Ε.Ε.Π.Α.Ε. 

13. Απαγορεύεται η ανάρτηση επιγραφών πάνω σε στη¬ 
θαία δωμάτων - εξωστών και κλιμάκων καθώς και η τοπο¬ 
θέτηση ικριωμάτων γενικά πάνω στα δώματα των κτιρίων 
μέσα στους ακάλυπτους χώρους των οικοπέδων. 

14. Επιτρέπεται η τοποθέτηση μιας μόνον ομαδικής κε¬ 
ραίας τηλεόρασης ανά οικοδομικό τετράγωνο. 

Σε περίπτωση που δεν είναι η εγκατάσταση ομαδικής 
κεραίας ανά ο.τ. οι μεμονωμένες κεραίες πρέπει να τοπο¬ 
θετούνται κοντά στο κτίριο ή στην περίφραξη, ώστε να εί¬ 
ναι διακριτική η παρουσία τους. 

15. Κάθε εγκατάσταση κοινής ωφέλειας Ο.Τ.Ε., Δ.Ε.Η., 
κ.λπ., πρέπει να είναι υπόγεια. Οι οργανισμοί υποχρεού- 
νται να αναλαμβάνουν με δικά τους έξοδα την εγκατά¬ 
σταση, αναμόρφωση και βελτίωση των εγκαταστάσεών 
τους στην περιοχή, ώστε να διατηρείται η μορφή του συ¬ 
νόλου. Επίσης υποχρεούνται να αναλαμβάνουν την απο¬ 
κατάσταση της αρχικής μορφής των δρόμων, κοινοχρή¬ 
στων χώρων, πιθανών φθορών ή ζημιών σε άλλα δίκτυα 
όπου επενέβησαν δια την εγκατάσταση ή συντήρηση των 
δικτύων τους εντός τακτού χρονικού διαστήματος. 

16. Κάθε εργασία που αναφέρεται στη διαμόρφωση, 
τροποποίηση, ανάπλαση κοινοχρήστων χώρων εκτελείται 
με τρόπο που προσαρμόζεται στα παραδοσιακά πρότυπα 
και μετά από έγκριση της Ε.Ε.Π.Α.Ε. 

17. Σε περίπτωση κεκλιμένου εδάφους επιτρέπεται η 
διαμόρφωση του οικοπέδου με αναλημματικούς τοίχους ή 
πρανή μεγίστου ύψους 1.50 μ. από το φυσικό έδαφος. 

18. Η διάταξη των όγκων των κτιρίων επιβάλλεται να 
προσαρμόζεται στα παραδοσιακά πρότυπα του περιβάλ¬ 
λοντος ως προς τη σύνθεση, την κλίμακα και τις αναλογίες 
των επί μέρους όγκων. 

19 Επιτρέπεται η τοποθέτηση αντισκήνων, σε ειδικά 
προβλεπόμενους χώρους, μονοχρώμων σύμφωνα με την 
γνώμη της Ε.Ε.Π.Α.Ε. όπως φαίνεται στο τοπογραφικό 
διάγραμμα το θεωρημένο από 17.2.1993 από το Τμήμα 
Πολεοδομίας και ΠΕ Ν. Κοζάνης της Νομαρχίας μας, που 
συνοδεύει την απόφαση αυτή και αποτελεί αναπόσπαστο 
μέρος της. 

Η παρούσα απόφαση και το τοπογραφικό διάγραμμα 
που την συνοδεύει (1 φύλλο σε κλίμακα 1:500) να αναρτη- 
θούν στο κτίριο της Νομαρχίας Κοζάνης, Τμήμα Πολεοδο¬ 


μίας και ΠΕ 5ος όροφος για 15 ημέρες μετά τη δημο¬ 
σίευση του λεκτικού της απόφασης και του τοπογραφικού 
διαγράμματος στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 15 Μαρτίου 1994 

Ο Νομάρχης 
ΣΤΕΡΓΙΟΣ Γ. ΜΑΤΙΚΑΣ 

